Ministru kabineta rīkojuma projekta

**„Par neprivatizētā valsts nekustamā īpašuma Skolas ielā 4, Drustos, Drustu pagastā, Raunas novadā, nodošanu Raunas novada pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta rīkojuma projekts “Par neprivatizētā valsts nekustamā īpašuma Skolas ielā 4, Drustos, Drustu pagastā, Raunas novadā, nodošanu Raunas novada pašvaldības īpašumā**”** (turpmāk – Rīkojuma projekts)sagatavots, pamatojoties uz likuma „Par valsts un pašvaldību dzīvojamo māju privatizāciju” (turpmāk - Privatizācijas likums) 59. panta pirmās daļas 4. punktu un pārejas noteikumu 21. punktu; Ministru kabineta 2002. gada 30. jūlija noteikumu Nr. 324 „Par valsts dzīvojamo māju neprivatizētās daļas nodošanu pašvaldību īpašumā” 4. punktu. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2012. gada 23. septembrī spēkā stājās Cēsu rajona tiesas 2012. gada 20. augusta spriedums lietā Nr. C11114110 (turpmāk – Spriedums), ar kuru par bezmantinieka mantu atzīts nekustamais īpašums – dzīvojamā ēka Skolas ielā 4, Drustu pagastā, Raunas novadā, kadastra apzīmējums 4248 007 0256 001.Civillikuma 416. panta pirmā daļa nosaka, ka, ja pēc mantojuma atstājēja nāves viņam mantinieki nav palikuši vai šie mantinieki likumiskā termiņā pēc publikācijas par mantojuma atklāšanos nav ieradušies vai nav pierādījuši savas mantojuma tiesības, tad manta piekrīt valstij.Valsts ieņēmumu dienests ar 2013. gada 3. oktobra vēstuli Nr. 4.2.3/77453 informēja valsts akciju sabiedrību „Privatizācijas aģentūra” (turpmāk  – Privatizācijas aģentūra), ka, pamatojoties uz Spriedumu, par bezmantinieka mantu atzītais nekustamais īpašums ar 2013. gada 9. maija valstij piekritīgās mantas pieņemšanas un nodošanas aktu Nr.008598 ir ņemts valsts uzskaitē.Saskaņā ar likuma “Par valsts un pašvaldību dzīvojamo māju privatizāciju” 7.panta ceturto daļu, ja viendzīvokļa vai daudzdzīvokļu māja pilnībā vai daļēji atrodas uz valsts vai pašvaldības īpašumā esošas zemes, privatizācijas objekts ir viendzīvokļa māja vai tās domājamā daļa vai daudzdzīvokļu māja kopā ar valsts vai pašvaldības īpašumā esošo zemes gabalu, izņemot šā panta trešajā, piektajā un sestajā daļā minētos gadījumus.Ar Ministru kabineta 2014. gada 3. septembra rīkojumu Nr. 470 “Par valstij piekrītošā nekustamā īpašuma Skolas ielā 4, Drustos, Drustu pagastā, Raunas novadā, nodošanu privatizācijai” nekustamais īpašums nodots privatizācijai.Privatizācijas aģentūra ar 2014. gada 22. oktobra nodošanas un pārņemšanas aktu pārņēma minēto valstij piekrītošo nekustamo īpašumu valdījumā no Valsts ieņēmumu dienesta. Īpašuma tiesības uz nekustamo īpašumu Skolas ielā 4, Drustos, Drustu pagastā, Raunas novadā, kadastra Nr.4248 007 0256, (turpmāk – Nekustamais īpašums) 2015. gada 6. oktobrī nostiprinātas Drustu pagasta zemesgrāmatas nodalījumā Nr.100000549033 Latvijas valstij Privatizācijas aģentūras personā.Atbilstoši Valsts zemes dienesta Nekustamā īpašuma valsts kadastra informācijas sistēmas datiem Nekustamais īpašums sastāv no dzīvojamās mājas ar būves kadastra apzīmējumu 4248 007 0256 001 un zemes vienības ar kadastra apzīmējumu 4248 007 0256.Dzīvojamās mājas privatizācijas tiesības Privatizācijas likumā noteiktajā termiņā un kārtībā nav izmantotas. Raunas novada pašvaldība ar 2016. gada 30. marta lēmumu (protokols Nr. 3) nolēma pārņemt neprivatizēto valsts Nekustamo īpašumu pašvaldības īpašumā. Ievērojot minēto, neprivatizētais valsts Nekustamais īpašums bez atlīdzības nododams pašvaldības īpašumā. Rīkojuma projekts paredz, ka Privatizācijas aģentūra nodod neprivatizēto valsts Nekustamo īpašumu Raunas novada pašvaldībai, pamatojoties uz Ministru kabineta rīkojumu.  |
|  3. |  Projekta izstrādē iesaistītās institūcijas |  Privatizācijas aģentūra un Ekonomikas ministrija. |
|  4. |  Cita informācija |  Projekta ietekme uz valsts budžetu nav paredzēta un ar nekustamā īpašuma īpašnieka maiņu saistītie izdevumi tiks segti no pašvaldības līdzekļiem. |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. | Sabiedrības mērķgrupa, kuras tiesiskais regulējums ietekmē vai varētu ietekmēt | Rīkojuma projekts attiecināms uz Raunas novada pašvaldību, kā arī tās administratīvajā teritorijā esošajiem iedzīvotājiem, kuriem nepieciešama palīdzība dzīvokļa jautājuma risināšanā.  |
|  2. |  Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
|  3. |  Administratīvo izmaksu monetārs novērtējums |  Projekts šo jomu neskar. |
|  4. |  Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Privatizācijas aģentūra un Raunas novada pašvaldība. |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Attiecīgās administratīvās teritorijas pašvaldība veiks savas funkcijas, kas noteiktas normatīvajos aktos. Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
|  3. |  Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3.  panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

Anotācijas III, IV, V un VI sadaļa - projekts šīs jomas neskar.

Ministru prezidenta biedrs,

ekonomikas ministrs A. Ašeradens

#### Vīza:

#### Valsts sekretārs J. Stinka

10.08.2016. 10:00

738

Ozoliņa, 67021390

Ludmila.Ozolina@pa.gov.lv

Šķērstens 67013038

Karlis.Skerstens@em.gov.lv